CELEX: 32005D0104
Language: et
Date: 2005-02-03 00:00:00
Title: 2005/104/EÜ: Komisjoni otsus, 3. veebruar 2005, millega muudetakse otsust 2002/300/EÜ, millega kehtestatakse Bonamia ostreae ja/või Marteilia refringens’i osas heakskiidetud tsoonid (teatavaks tehtud numbri K(2005) 217 all) (EMPs kohaldatav tekst)

5.2.2005   
            
            
               ET
            
            
               Euroopa Liidu Teataja
            
            
               L 33/71
            
         
      KOMISJONI OTSUS,
   3. veebruar 2005,
   millega muudetakse otsust 2002/300/EÜ, millega kehtestatakse Bonamia ostreae ja/või Marteilia refringens’i osas heakskiidetud tsoonid
   (teatavaks tehtud numbri K(2005) 217 all)
   (EMPs kohaldatav tekst)
   (2005/104/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade- ja toodete turuleviimise suhtes, (1) eriti selle artiklit 5,
   ning arvestades järgmist:
   
               (1)
            
            
               Komisjoni 18. aprilli 2002. aasta otsuses 2002/300/EÜ, millega kehtestatakse Bonamia ostreae ja/või Marteilia refringens’i (2) osas heakskiidetud tsoonid, määratakse ühenduse piirkonnad, mida käsitatakse vabana limuse bonamioosist Bonamia ostreae ja/või marteilioosist Marteilia refringens.
            
         
               (2)
            
            
               Taani esitas põhjendused, mis käsitlevad Limfjorden’i tsoonile Bonamia ostreae ja Marteilia refringens’i osas heakskiidetud tsooni staatuse andmist. Esitatud dokumentidest ilmneb, et need tsoonid vastavad direktiivi 91/67/EMÜ nõuetele. Seepärast tuleks neile anda heakskiidetud tsooni staatus ja lisada nad otsusega 2002/300/EÜ heaks kiidetud tsoonide loetellu.
            
         
               (3)
            
            
               Lisaks esitas Iirimaa taotluse muuta otsuses 2002/300/EÜ bonamioosi osas heakskiidetud tsoonide loetelu, et täpsustada eespool nimetatud haiguse all kannatavate tsoonide geograafilist tähistust. Sellest tulenevalt tuleks tähistus “Loughmore, Blacksod Bay” asendada tähistusega “Logmore, Belmullet”.
            
         
               (4)
            
            
               Seepärast tuleks vastavalt muuta otsust 2002/300/EÜ.
            
         
               (5)
            
            
               Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2002/300/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 3. veebruar 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 103, 19.4.2002, lk 24. Otsust on viimati muudetud otsusega 2003/729/EÜ (ELT L 262, 14.10.2003, lk 37).
   
      LISA
      
         
            “LISA
            LIMUSEHAIGUSTE BONAMIOOSI (BONAMIA OSTREAE) JA/VÕI MARTEILIOOSI (MARTEILIA REFRINGENS) SUHTES HEAKSKIIDETUD TSOONID
            1.A.   Bonamioosi (B. Ostreae) suhtes heakskiidetud Iirimaa tsoonid
            
                        —
                     
                     
                        Kogu Iirimaa rannik, välja arvatud järgmised kuus piirkonda:
                        
                                    —
                                 
                                 
                                    Cork Harbour,
                                 
                              
                                    —
                                 
                                 
                                    Galway Bay,
                                 
                              
                                    —
                                 
                                 
                                    Ballinakill Harbour,
                                 
                              
                                    —
                                 
                                 
                                    Clew Bay,
                                 
                              
                                    —
                                 
                                 
                                    Achill Sound,
                                 
                              
                                    —
                                 
                                 
                                    Logmore, Belmullet.
                                 
                              
                  1.B.   Marteilioosi (M. Refringens) suhtes heakskiidetud Iirimaa tsoonid
            
                        —
                     
                     
                        Kogu Iirimaa rannik.
                     
                  2.A.   Bonamioosi (B. Ostreae) suhtes heakskiidetud Ühendkuningriigi, Kanalisaarte ja Mani saare tsoonid
            
                        —
                     
                     
                        Kogu Suurbritannia rannik, välja arvatud järgmised piirkonnad:
                        
                                    —
                                 
                                 
                                    Cornwalli lõunarannik Lizardist Start Pointini,
                                 
                              
                                    —
                                 
                                 
                                    piirkond Solenti suudmeala ümbruses Portland Billist Selsey Billini,
                                 
                              
                                    —
                                 
                                 
                                    Essexi rannikupiirkond Shoeburynessist Landguardini.
                                 
                              
                  
                        —
                     
                     
                        Kogu Põhja-Iirimaa rannik.
                     
                  
                        —
                     
                     
                        Kogu Guernsey ja Hermi rannik.
                     
                  
                        —
                     
                     
                        Jersey osariikide tsoon koosneb padumerest ja vahetust rannikupiirkonnast, mis jääb Jersey saare peamise tõusuveemärgi ja Jersey saare peamisest mõõnaveemärgist kolme meremiili kaugusele tõmmatud kujuteldava joone vahele. Tsoon asub Saint-Malo lahes, La Manche’i väina lõunaosas.
                     
                  
                        —
                     
                     
                        Kogu Mani saare rannik.
                     
                  2.B.   Marteilioosi (M. Refringens) suhtes heakskiidetud Ühendkuningriigi, Kanalisaarte ja Mani saare tsoonid
            
                        —
                     
                     
                        Kogu Suurbritannia rannik.
                     
                  
                        —
                     
                     
                        Kogu Põhja-Iirimaa rannik.
                     
                  
                        —
                     
                     
                        Kogu Guernsey ja Hermi rannik.
                     
                  
                        —
                     
                     
                        Jersey osariikide tsoon: koosneb padumerest ja vahetust rannikupiirkonnast, mis jääb Jersey saare peamise tõusuveemärgi ja Jersey saare peamisest mõõnaveemärgist kolme meremiili kaugusele tõmmatud kujuteldava joone vahele. Tsoon asub Saint-Malo lahes, La Manche’i väina lõunaosas.
                     
                  
                        —
                     
                     
                        Kogu Mani saare rannik.
                     
                  3.   Bonamioosi (B. Ostreae) ja marteilioosi (M. Refringens) suhtes heakskiidetud Taani tsoonid
            
                        —
                     
                     
                        Limfjorden alates Thyborøn’ist idas kuni Hals’ini läänes.”